Document ID: 31993R3447

ΚΑΝΟΝΙΣΜΟΣ (ΕΟΚ) αριθ. 3447/93 ΤΟΥ ΣΥΜΒΟΥΛΙΟΥ της 28ης Σεπτεμβρίου 1993 περί συνάψεως συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Αργεντινής για τις σχέσεις που αφορούν τη θαλάσσια αλιεία
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας,
ότι, μετά από διαπραγματεύσεις, η Κοινότητα και η Αργεντινή έχουν μονογράψει στις 30 Νοεμβρίου 1992 συμφωνία για τις σχέσεις που αφορούν τη θαλάσσια αλιεία, η οποία προσφέρει στους αλιείς της Κοινότητας νέες δυνατότητες αλιείας και περιλαμβάνει αντιστάθμισμα εκ μέρους της Κοινότητας που συνίσταται, μεταξύ άλλων, σε δασμολογική παραχώρηση-
ότι, προς το συμφέρον της Κοινότητας, η συμφωνία αυτή πρέπει να εγκριθεί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η συμφωνία, μεταξύ της Ευρωπαϊκής Οικονομικής Κοινότητας και της Δημοκρατίας της Αργεντινής, για τις σχέσεις που αφορούν τη θαλάσσια αλιεία, εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στην παρόντα κανονισμό.
Άρθρο 2
Για την καλυπτομένη από την συμφωνία περίοδο, η συνολική κοινοτική χρηματοδότηση των προβλεπομένων από τη συμφωνία δράσεων και σχεδίων περιορίζεται στα 162,5 εκατομμύρια Ecu.
Το ποσό αυτό εγγράφεται στο πλαίσιο των ισχυουσών δημοσιονομικών προοπτικών της Κοινότητας. Η αρμοδία επί του προϋπολογισμού αρχή καθορίζει τις διαθέσιμες πιστώσεις για κάθε δημοσιονομικό έτος, λαμβάνοντας υπόψη τις αρχές της χρηστής διαχείρισης που αναφέρονται στο άρθρο 2 του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων.
Άρθρο 3
Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα (3).
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Σεπτεμβρίου 1993.

Labels: 18
15
5
6